# MALLI KUTSUKIRJEESTÄ / MFANO WA BARUA YA MWALIKO

# Karibu

# kutoa maoni yako na kusikia maelezo ya watu wengine kwa lugha yako!

Tutaandaa mkutano wa kuzungumza kuhusu usawa na mahusiano ya watu wa mji wa x. Kwenye Mazungumzo tutaongea kuhusu misimamo ya watu, hisia ya usalama, maingiliano na ushiriki.

Kwenye mikutano maoni na maelezo ya watu yatakusanywa bila majina na yatawasilishwa kwa wafanya maamuzi.

Sasa utakuwa na fursa ya kutoa maoni yako na kutoa mchango kwa lugha ya Kiswahili.

Karibu kushiriki na kueleza maoni na mawazo yako bila hofu!

**Wakati:** x.x.20xx kuanzia saa tano hadi saa mbili usiku (17.00–20.00)

**Mahala:** x, anwani, manispaa

Washiriki watakaribishwa kahawa/chai na vitafuno kuanzia saa tano hadi saa tano na nusu (17–17.30)

Mkutano/mikutano itaandaliwa na mashirika ya x.

# KESKUSTELUKYSYMYKSET / MASWALI YA MAZUNGUMZO

**Ushiriki**

1. Aina za ushiriki ni: 1) ushiriki katika maisha ya mtu mwenyewe, 2) ushiriki katika jumuiya iliyozunguka na 3) ushiriki katika jamii. Swali: Unaweza kueleza ushiriki wako ukoje katika aina hizo za ushiriki?

2. Unajisikia uko miongoni mwa jumuiya au kundi la watu? Kwenye nini na inaonekanaje?

3. Unashiriki kwenye ufanyaji maamuzi (kwa mfano kupiga kura kwenye uchaguzi wa manispaa na/au uchaguzi wa bunge, au kukombea nafasi) au katika shughuli za shirika?

4. Una uwezo wa kushiriki na kutoa mchango katika eneo lako, na kama upo, ni wa aina gani?

**Misimamo**

1. Je, umewahi kuhisi au kuona uaminifu au ukosefu wa uaminifu?

- Kama ni ukosefu wa uaminifu, kutoka kwa nani na dhidi ya nani?

2. Je, kuna dhana potofu dhidi yako? Kuna dhana potofu za aina gani na katika hali / mambo gani au kwenye mazingara gani (toa mifano)?

**Hisia ya usalama**

1. Je, umewahi kuhisi au kuona, kwamba eneo au sehemu fulani ya mji siyo salama kwako au kwa mtu wa kikundi chako? Kama ndiyo, eleza kwa usahihi zaidi.

2. Je, umewahi kuhisi au kuona ubaguzi wa watu wengine? (masomo, maisha ya kikazi, huduma, migahawa, maeneo ya umma na usafiri wa umma na kadhalika.)

3. Je, unajisikia kwamba unakubaliwa kama vile ulivyo?

4. Unajua kuhusu haki zako? Kama ndiyo, tafadhali toa mifano?

**Maingiliano**

1. Je, kwenye maeneo ya nyumbani kwako kuna watu kutoka vikundi mbalimbali vya watu kwa wastani, au kuna watu zaidi kutoka kikundi fulani?

- Matakwa yako juu ya muungano wa wakazi kwenye eneo la nyumbani yakoje, na kwa nini?

2. Je, una marafiki kutoka vikundi vingine vya watu, au kutoka kikundi chako tu?

- Kama wapo kutoka kikundi chako tu, inakupa mawazo gani?

3. Unatumia muda wako au unafanya shughuli zako zaidi pamoja na kikundi chako cha watu, au pamoja na watu wenye usuli tofauti?

- Kama pamoja na watu wa kikundi chako tu, una maoni gani kuhusu hilo?

4. Je unapata usaidizi, wakati unauhitaji, na je, unawasaidia watu wengine?

**Swali la kujumlisha**

Kitu gani kingepaswa kufanyika, na nani, ili ushirikiano pamoja na vikundi tofauti vya watu uwe mzuri zaidi kwa wahusika wote?

# OHJEISTUS PEREHDYTYSTILAISUUTEEN / MAELEKEZO KWA MKUTANO WA UTANGULIZI

**1. Ukusanyaji wa taarifa hufanyika kupitia mkutano wa mazungumzo na kwa lugha ya kila mmoja.**

• Ni muhimu mkutano uwe na maingiliano na ufanyike kwenye mazingira yenye amani, na kila mshiriki apate kutoa maelezo yake juu ya yale yaliyomkuta, matambuzi na maoni yake.

• Hakuna sababu ya kuwa na maoni ya kufanana, bali mazungumzo yanapaswa kuwa ya kujenga.

• Mazungumzo yatafanyika kwenye vikundi vya watu wasiozidi watu 12.

• Kwenye kila kikundi kuna mwongozi na katibu.

• Kama kuna washiriki wengi zaidi:

• Ni vizuri kuwa na waongozi na makatibu wawili na kugawa watu kwenye vikundi vidogo au

- kuandaa mkutano mwingine wakati mwingine

**2. Maelekezo kwa mwongozi**

Anza mazungumzo kwa kuwashukuru washiriki

• Eleza kuhusu maana ya mkutano: kuhusu fursa ya kutoa mchango, na kwamba usawa wa wakazi wote utazingatiwa, na kwamba ubaguzi au upendeleaji usingekuwepo, na kwamba wote wapate kuishi pamoja kwa kuaminiana.

• Watapata kutoa maelezo yao kuhusu yale ambayo yamewakuta, matambuzi na maoni yao na baadaye wafanya maamuzi (viongozi na wanasiasa wa mji na kadhalika) waelewe jinsi ya kuboresha ushirikiano kwa msingi wa maelezo yao

• Ni vizuri kuwahamasisha washiriki wote kuongea na vile vile kukumbuka, kwamba mtu asilazimishwe kujibu.

• Eleza, kwamba hakuna maelezo, matambuzi na maoni ya washiriki ambayo siyo sahihi au yenye makosa

• Ni vizuri kuwakumbusha washiriki, kwamba maelezo yatakusanywa na kusimuliwa kwa wafanya maamuzi bila kutaja majina ya washiriki au taarifa binafsi zingine za kuweza kumtambulisha mtu

• Fuata ratiba, ili maswali yatawahi kuzungumziwa. Kwenye maongezi kuna mada nne: ushiriki, misimamo, hisia ya usalama na maingiliano (takriban dakika 30 kwa kila mada.)

• Kama washiriki watatoa majibu kabla ya nusu saa kutimia, endelea na mada nyingine au fanya mapumziko mafupi, kama vile kwa dakika 5.

• Mwishoni mwa mazungumzo uwashukuru waliohudhuria na uwaambie, kwamba wanaopenda (kuanzia watu 2 hadi 4) wanaweza kupata kushiriki mkutano utakaofanyika pamoja na wafanya maamuzi, ambapo matokeo ya mazungumzo haya yatajadiliwa

**3. Maelekezo kwa katibu**

· Utapewa jedwali ambalo limendikwa maswali na unaweza kuandika kumbukumbu zako moja kwa moja mule

· Wakati wa mazungumzo unaweza kuambika kumbukumbu zako kwa lugha, ambayo unajua vizuri zaidi. Baada ya mazungumzo kumbukumbu zitaandikwa kwa lugha ya Kifini au Kiswidi.

· Andika kadri unavyoweza kuwahi kusikia na kuandika

· Hakuna haja ya kufikiri, kama mtu anasema mambo "sahihi" au yenye "makosa”

· Taarifa za kawaida kuhusu washiriki zinaweza kuandika kwenye faili. Kwa mfano, kama ni wahamiaji, wametokea nchi gani na wamekuwa kuishi Ufini muda gani (chini ya miaka 10 au zaidi ya miaka 10),

wanawake/wanaume, vijana/watu wazima au wazee zaidi.